CELEX: 62015TN0441
Language: et
Date: 2015-07-31 00:00:00
Title: Kohtuasi T-441/15: 31. juulil 2015 esitatud hagi – European Dynamics Luxembourg jt versus Euroopa Ravimiamet

5.10.2015   
            
            
               ET
            
            
               Euroopa Liidu Teataja
            
            
               C 328/26
            
         31. juulil 2015 esitatud hagi – European Dynamics Luxembourg jt versus Euroopa Ravimiamet
   (Kohtuasi T-441/15)
   (2015/C 328/24)
   Kohtumenetluse keel: kreeka
   
      Pooled
   
   
      Hagejad: European Dynamics Luxembourg SA (Luxembourg, Luksemburg), Evropaïki Dynamiki – Proigmena Systimata Tilepikoinonion Pliroforikis kai Tilematikis AE (Ateena, Kreeka) ja European Dynamics Belgium SA (Brüssel, Belgia) (esindajad: advokaadid I. Abazis ja M. Sfyri)
   
      Kostja: Euroopa Ravimiamet
   
      Nõuded
   
   Hagejad paluvad Üldkohtul:
   
               —
            
            
               tühistada Euroopa Ravimiameti (EMA) otsus, mis tehti teatavaks tehnoloogiliste ja infotehnoloogiliste ressursside direktori 4. juuni 2015. aasta e-kirjas ja millega Ravimiamet lükkas tagasi kaks kandidaati, kelle hagejad olid välja pakkunud vastusena teenuste osutamise taotlusele (Request Form for Services) nr SC001 raamlepingu EMA/2012/10/ICT raames;
            
         
               —
            
            
               kohustada Ravimiametit hüvitama kahju, mis hagejatele tekkis sellest, et nad kaotasid võimaluse sõlmida projektihalduri (Project Manager) erileping teenuste osutamise taotluse (Request Form for Services) nr SC001 alusel; hagejad hindavad kahju suuruseks ex aequo et bono8  000 eurot, millele lisandub viivis alates kohtuotsuse kuulutamisest; kahju suuruseks võib olla ka mis tahes muu summa, mida kohus peab sobivaks, ja
            
         
               —
            
            
               mõista kõik hagejate kantud kulud välja Ravimiametilt.
            
         
      Väited ja peamised argumendid
   
   Hagejad väidavad, et vaidlustatud otsus tuleb tühistada ELTL artikli 263 alusel, sest see on vastuolus hangete valdkonnas kehtiva proportsionaalsuse põhimõttega. Eeskätt lükati vaidlustatud otsuses hagejate välja pakutud kandidaadid tagasi seetõttu, et PRINCE2 meetodit ei ole sertifitseeritud; see kriteerium ei ole sobiv ega vajalik ja on seetõttu vastuolus hangete valdkonnas kehtiva proportsionaalsuse põhimõttega.
   Seetõttu rikkus Ravimiamet piisavalt raskelt isikutele õigusi andvat õigusnormi (finantsmääruse artikli 102 lõige 2), põhjustades hagejatele kahju seeläbi, et nad jäid ilma võimalusest sõlmida projektihalduri (Project Manager) erileping, mistõttu on täidetud kõik hagejatele tekitatud kahju hüvitamise tingimused.